Tekst til Hollufgård skulpturpark, Odense

Naturfællesskaber: Hollufgård skulpturpark, Odense

Hollufgård byder på smuk natur og mange, varierede kunstoplevelser i det fri.

Man ankommer ved Hollufgård parkeringsplads.

Her er mange parkeringspladser, men ingen handicapparkering.

Turen starter for enden af parkeringspladsen.

Tag stien til højre inden huset.

Her er en overgang fra asfalt til grussti.

Efter en overgang fra grus til græs, er der mulighed for et hvil.

Der står et bordebænkesæt. Bordet er 70 cm højt. Bænkene er 43 cm høje.

Inden toiletbygningen er der en overgang fra asfalt og brosten til grussti og brosten.

Ved indgangen til toiletbygningen er der brosten og en rist.

Yderdørens indvendige mål er 80 cm.

Døren til handicaptoilettet har et indvendigt mål på 85 cm.

Inde på toilettet er der god plads.

Der er håndtag ved siden af toilettet.

Følg stien udenfor gennem hækken.

Der er skulpturer langs med stien.

Hold til venstre efter hækken.

Opdag de mange kunstværker undervejs.

Hold til højre når du kommer til ”Sneglen”.

Følg grusstien.

Der er en fin overgang fra grusstien til en træbro.

På den anden side af broen kan man tage på opdagelse i parken, hvor der findes mange forskellige typer af planter.

Der er et fint hvilested ved siden af stien.

Bordet er 70 cm højt og bænkene er 43 cm høje.

Der er endnu et hvilested længere nede ad ruten.

Bænken her er 50 cm høj.

Turen fortsætter rundt om søen.

Der er en fin overgang fra grussti til asfalt.

Man skal tage den første sti til venstre ind i parken igen.

Der er en fin overgang fra grusstien til en træbro.

Hold til venstre når du kommer ind mod ”Sneglen” igen.

Gå tilbage mod parkeringspladsen.

Parken er åben hele året og er gratis at besøge.

God tur.